ગયા પખવાડીયે સમગ્ર દેશમાં દિવાળીના તહેવારોની ઉજવણી થઈ. એ અરસામાં વિક્રમ સંવતના નવા વર્ષે રાજસ્થાન સરકાર દ્વારા એક અધિનિયમ ઘોષિત કરવામાં આવ્યો. એ મુજબ કોઈ પણ સેવારત કે ભૂતપૂર્વ ન્યાયાધીશો, મેજિસ્ટ્રેટ અને અમલદાર પર તેમણે ફરજ દરમિયાન કરેલી કોઈ પણ કાર્યવાહી માટે આગોતરી મંજૂરી વિના કોઈ પણ જાતની તપાસનો આદેશ આપી શકાશે નહીં. આ ઉપરાંત તેમની પર કાર્યવાહી ચાલુ હોય એ અરસામાં પ્રચાર માધ્યમોને તે અંગે કોઈ અહેવાલ ઘોષિત કરવા બાબતે પણ પ્રતિબંધ મૂકવાનું સૂચિત કરવામાં આવ્યું છે. આનો ભંગ કરનારને બે વર્ષની કેદની સજાની જોગવાઈ સૂચવવામાં આવી છે.